CELEX: 62008CO0535
Language: sk
Date: 2009-03-26
Title: Uznesenie Súdneho dvora (šiesta komora) z 26. marca 2009. # Maria Catena Rita Pignataro proti Ufficio centrale circoscrizionale presso il Tribunale di Catania a iní. # Návrh na začatie prejudiciálneho konania: Tribunale amministrativo regionale per la Sicilia - Taliansko. # Podmienky zvoliteľnosti v regionálnych voľbách - Požiadavka bydliska v dotknutom regióne - Články 17 ES a 18 ES - Základné práva - Nedostatok spojitosti s právom Spoločenstva - Zjavný nedostatok právomoci Súdneho dvora. # Vec C-535/08.

Uznesenie Súdneho dvora (šiesta komora) z 26. marca 2009 – Pignataro/Ufficio centrale circoscrizionale presso il Tribunale
            di Catania a i.
      (vec C‑535/08)
      „Podmienky zvoliteľnosti v regionálnych voľbách – Požiadavka bydliska v dotknutom regióne – Články 17 ES a 18 ES – Základné práva – Nedostatok spojitosti s právom Spoločenstva – Zjavný nedostatok právomoci Súdneho dvora“
      1.                     Občianstvo Európskej únie – Ustanovenia Zmluvy – Vecná pôsobnosť – Vylúčenie výlučne vnútorných situácií (články 17 ES a 18 ES)
            (pozri body 14 – 18, bod 1 výroku)
      2.                     Prejudiciálne otázky – Právomoc Súdneho dvora – Hranice – Otázka položená v rámci konania týkajúceho sa uplatnenia vnútroštátnej
            právnej úpravy, ktorá nespadá do pôsobnosti práva Spoločenstva – Vylúčenie (článok 234 ES) (pozri body 22 – 24, bod 2 výroku)
      Predmet
      
         
               Návrh na začatie prejudiciálneho konania – Tribunale Amministrativo Regionale per la Sicilia – Výklad článku 6 EÚ, článku
                  3 prvého dodatkového protokolu, článku 2 protokolu č. 4 k Európskemu dohovoru o ochrane ľudských práv a základných slobôd
                  a článku 25 Medzinárodného paktu o občianskych a politických právach – Výklad článkov 17 ES a 18 ES – Zlučiteľnosť regionálnej
                  právnej úpravy, ktorá pasívne volebné právo pre talianskych štátnych príslušníkov obmedzuje na základe požiadavky bydliska
                  v regióne
               
            Výrok
      
         
                  1.
               
               
                  
               
               
                  	Články 17 ES a 18 ES nebránia vnútroštátnej právnej úprave, ktorá v situácii, akou je situácia vo veci samej, v rámci podmienok
                     zvoliteľnosti do regionálneho zastupiteľstva upravuje povinnosť mať bydlisko v dotknutom regióne v čase predloženia kandidatúry.
                  
               
            
         
                  2.
               
               
                  
               
               
                  	Súdny dvor Európskych spoločenstiev zjavne nemá právomoc odpovedať na prvú otázku položenú Tribunale Amministrativo Regionale
                     per la Sicilia.